श्री जयप्रकाश भारती, हम सब जानते हैं, बालक के प्रति पूरा जीवन पूरी तरह समर्पित रहे। बालक और बाल-साहित्य की घोर उपेक्षा से वे हमेशा विचलित रहे और अशांति, अपराध और असमाजिक तत्वों के फलने-फूलने का कारण भी उन्होंने उपर्युक्त उपेक्षा को ही माना। उनका मानना था कि 'जिस देश के पास समृद्ध बाल साहित्य नहीं है, वह उज्जवल भविष्य की आशा कैसे कर सकता है।' और 'क्या बालक को कल या परसों के भरोसे छोड़ा जा सकता है? इक्कीसवीं सदी की चुनौतियों के लिए हमारे बालक तैयार हैं कि नहीं?